Document ID: 31981R3391

*****
ΚΑΝΟΝΙΣΜΟΣ (ΕΟΚ) αριθ. 3391/81 ΤΗΣ ΕΠΙΤΡΟΠΗΣ
της 27ης Νοεμβρίου 1981
περί πέμπτης τροποποιήσεως του κανονισμού (ΕΟΚ) αριθ. 2547/79 περί καθορισμού των επιστροφών κατά την εξαγωγή στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/81 (2), και ιδίως το άρθρο 20 παράγραφος 4,
Εκτιμώντας:
ότι ο κανονισμός (ΕΟΚ) αριθ. 345/79 του Συμβουλίου της 5ης Φεβρουαρίου 1979 περί καθορισμού, στον αμπελοοινικό τομέα, των γενικών κανόνων των σχετικών με τη χορήγηση επιστροφών κατά την εξαωγή καθώς και των κριτηρίων καθορισμού του ύψους των (3) τροποποιήθηκε από τον κανονισμό (ΕΟΚ) αριθ. 2009/81 (4) για να επεκταθεί η δυνατότητα καθορισμού των επιστροφών κατά την εξαγωγή, μεταξύ άλλων, και στα συμπυκνωμένα γλεύκη σταφυλής· ότι τα προϊόντα αυτά μπορούν σήμερα να αποτελέσουν το αντικείμενο οικονομικά σημαντικών εξαγωγών·
ότι η εφαρμογή των κανόνων που προβλέπονται για τον καθορισμό των επιστροφών από τα άρθρα 2 και 3 του κανονισμού (ΕΟΚ) αριθ. 345/79, στην παρούσα κατάσταση της αγοράς των συμπυκνωμένων γλευκών στην Κοινότητα και στο διεθνές εμπόριο, οδηγεί στον καθορισμό, για τα προϊόντα αυτά, επιστροφών, ανά ποσοστό δυναμικού αλκοολικού τίτλου κατ' ογκο και ανά εκατόλιτρο, ποσού ίσου προς το ποσό των επιστροφών που προβλέπονται για τους επιτραπέζιους οίνους τύπων Α Ι, R I και R II από τον κανονισμό (ΕΟΚ) αριθ. 2547/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3096/81 (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2547/79 αντικαθίσταται από το παράρτημα που επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 27 Νοεμβρίου 1981.

Labels: 3
17